**Dispozícia č. 3** (objednávka, reklamačný zápis, reklamácia), uznanie reklamácie, upomienka, urgencia

***Drevona, spol. s r. o., Kodálya 155/5, Galanta, PSČ 924 00***

Vo firme pracujete v marketingovom oddelení. Firma sa zaoberá výrobou drevených hračiek.

Úloha č. 1

Vo firme Chemolak, a. s., Trnavská cesta 17, Smolenice 919 04 na základe ponuky a katalógu objednávate objednávkou č. 37/2013 tieto farby: 300 kg zelenej farby č. 24.30.18, po 3,50 €/kg a 600 kg žltej farby č. 24.30.13, po 4,- €/kg. Ceny sú uvedené bez DPH. Termín dodania je do 14 dní od potvrdenia objednávky a platba sa uskutoční príkazom na úhradu. Potvrdenie objednávky očakáva do 5 dní.

Úloha č. 2

Zásielku farby podľa objednávky č. 37/2013 dodávateľ o 5 dní po jej potvrdení doručil. Pri kvantitatívnej prebierke váš skladník Alexander Žitný zistil, že z objednaného množstva chýba 50 kg zelenej farby č. 24.30.18 a 85 kg žltej farby č. 24.30.13. Spíšte spolu so skladníkom a vaším nadriadeným reklamačný zápis.

Úloha č. 3

Napíšte pre Chemolak, a. s., reklamáciu, v ktorej navrhujete chýbajúce množstvo farby doplniť najneskôr do 7 dní. Ste stálymi zákazníkmi Chemolaku a očakávate, že podobná situácia sa vo vašich vzájomných vzťahoch nebude viackrát opakovať.

Doplňujúce údaje:

Váš nadriadený je Ing. Pavol Višňovský.

Telefón: 031/7802112, fax: 031/7802213

Bankové spojenie: VÚB Galanta, č. účtu: 333444/0200

IČO: 55559999, IČ DPH: 2020555816

E-mail: [drevona@seznam.cz](mailto:drevona@seznam.cz)

Registrácia: OR Okr. súdu Trnava, Sro 455/B

Úloha č. 4

1. Vypracujte obchodný list, v ktorom predávajúci Chemolak, a. s., uznáva reklamáciu a ospravedlňuje sa firme Drevona za spôsobenú nepríjemnosť. K pochybeniu došlo nepozornosťou pracovníka pri expedícii dodávky. Chýbajúce farby dodáte do 7 dní.
2. Vypracujte obchodný list, v ktorom predávajúci Chemolak, a. s., uznáva reklamáciu a ospravedlňuje sa firme Drevona za spôsobenú nepríjemnosť pri expedícii dodávky. Zasiela mu dobropis k faktúre č. 37/2013 v sume ................ (údaje v päte listu si vymyslite)

Úloha č. 5

Chemolak upozorňuje svojho obchodného partnera Drevona na nezaplatenú faktúru č. 47/2013, ktorá bola splatná .................... na sumu ..............................; Očakáva okamžitú úradu, pretože sa dostáva do druhotnej platobnej neschopnosti. (údaje v päte listu si vymyslite)

Úloha č. 6

Podľa objednávky č. 37/2013 dodacia lehota bola do 14 dní od potvrdenia objednávky. Do dnešného dňa Chemolak neoznámil termín prichystania zásielky ani príčinu omeškania, t. j. nesplnil svoj záväzok vyplývajúci z kúpnej zmluvy.